ทาบสาวหน้าหวาน แอน ธิดารัตน์ สวมบท 'มือที่สาม' เอมมี่-ฮาวเวิร์ด
ลั่น! ไม่กลัวบารมี เอมมี่ แมกซิม
ได้ฤกษ์ปล่อยเพลงช้า บริจาคผู้ด้อยโอกาส ของเซ็กซี่สตาร์ อย่าง เอมมี่ อมลวรรณ ศิริกิตติรัตน์ หรือ เอมมี่ แมกซิม ที่ใครๆ ก็อยากรู้จักหญิงสาวผู้มาสวมบท 'มือที่สาม' ในมิวสิควิดีโอเพลงนี้ ซึ่งนั่นคือสาวหน้าหวาน แอน ธิดารัตน์ มากศรี ที่เคยมีผลงานละครกับค่ายไอพีเอ็ม ทั้งละคร นางฟ้ารำวง, สัญญาเมื่อสายัณห์ และล่าสุดเธอรับงานแสดงมิวสิควิดีโอเพลง บริจาคผู้ด้อยโอกาส ซึ่งได้ยินมาว่าทางทีมงาน Best Single ติดต่อนักแสดงหญิงไปหลายคนแต่ไม่มีใครกล้าเล่น! เพราะกลัวบารมี เอมมี่ แมกซิม!!
แอน ธิดารัตน์ เผยว่า "ตอนที่พี่เอมมี่ติดต่อมาก็รับเลยนะคะ เพราะพี่เขาให้เกียรติแอนมากๆ แล้วก็บอกว่า story ในเรื่องเป็นอย่างไร แอนต้องโดนตบโดนจิกหัวด้วยนะ แอนก็บอกได้เลย แอนไม่กลัวบารมีพี่เอมมี่อยู่แล้ว(หัวเราะ) คือจริงๆ แอนก็สนิทกับพี่เอมมี่อยู่แล้ว เคยเล่นละครด้วยกันก็พอรู้นิสัยใจคอพี่เค้า พี่เอมมี่เป็นคนจิตใจดี ชอบช่วยเหลือน้องๆ นะคะ ส่วนเนื้อหาในเอ็มวีก็แบบแอนต้องยั่วพี่ฮาวเวิร์ด แล้วก็แบบต้องมีอะไรกันในห้องน้ำ พี่เอมมี่มาเห็นก็เลยจิกหัวมาตบๆๆๆๆ ตอนถ่ายทำแอนก็ไม่คิดอะไรนะ แต่พอตบจริงนี่สิ อินเนอร์พี่เอมมี่มาเต็มมากๆ แล้วตัวแอนเองก็ไม่เคยเล่นเอ็มวีเซ็กซี่ๆ แบบนี้มาก่อน เป็นครั้งแรกเลยค่ะ ต้องขอบคุณพี่เอมมี่ที่ให้โอกาสแอนนะคะ"
บริจาคผู้ด้อยโอกาส – เอมมี่ อมลวรรณ (OFFICIAL MV )
Youtube channel : iok yes
ข่าวนี้เผยแพร่โดยมิวสิคเอ็มไทย — http://music.mthai.com — หากนำข่าวไปใช้กรุณาให้เครดิตเว็บไซต์ด้วย
ติดต่อทีมงานมิวสิคเอ็มไทย firstname.lastname@example.org